Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 18

3. A vizsga értékelése A vizsgabizottság az írásbeli és szóbeli vizsga alapján tantárgyanként hozza meg a döntését az érdemjegyekrõl. A szakmai elmélet osztályzatát az írásbeli és a szóbeli vizsgarészen kapott érdemjegyek számtani átlaga alapján kell meghatározni. A szóbeli vizsga akkor eredményes, ha a vizsgázó mind a hat tantárgyból eredményes vizsgát tett. Sikertelen a szakmai vizsga, ha a vizsgázó az írásbeli vagy a gyakorlati vizsgarészen, továbbá, ha a szóbeli vizsgarészen bármelyik szakmai elméleti tantárgyból elégtelen érdemjegyet, illetõleg osztályzatot kapott. Az elégtelen érdemjegyet, illetõleg osztályzatot kapott vizsgázó javítóvizsgát tehet. A munkavédelem tantárgy jó vagy jeles osztályzata esetén a felsõfokú biztonságszervezõ szakképesítés középfokú munkavédelmi szakképesítést igénylõ munkakör betöltésére is jogosít az oktatási és kulturális ágazat intézményeiben. A szakmai vizsgáztatásra a szakképzésrõl szóló 1993. évi LXXVI. törvény, valamint a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet elõírásai vonatkoznak. 2003/39. szám V. A szakképesítés megszerzésének egyéb kérdései A szakmai vizsga egyes részei alóli felmentés feltételei: Abból a vizsgatantárgyból, amelybõl a vizsgázó felsõoktatási intézményben vagy az Országos Képzési Jegyzékben szereplõ, más szakmai vizsga keretében eredményes vizsgát tett, a tantárgy vizsgája alól felmenthetõ. A felmentésrõl a vizsgabizottság határoz. Az írásbeli vizsgarész napjára más szakmai vizsgarész nem szervezhetõ. Ha a vizsgaszervezõ intézmény által kialakított körülmények lehetõvé teszik, a szóbeli vizsgarész napján sor kerülhet a szakmai dolgozat megvédésére is. Munkaerõpiaci képzés keretében, a szakmai felkészítésre fordítható képzési idõtartam minimum 250 óra. A képzési idõkeret 70%-át szakmai elméleti, 30%-át szakmai gyakorlati képzésre kell fordítani.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes